
****

**Приложение № 1**

**ИЗПОЛЗВАНИ ОПРЕДЕЛЕНИЯ**

**По смисъла на условията за кандидатстване :**

1**. „Актив“** е материален или нематериален актив по смисъла на Регламент (ЕС) № 651/2014 на Европейската комисия от 17 юни 2014 г. за обявяване на някои категории помощи за съвместими с вътрешния пазар в приложение на членове 107 и 108 от Договора (ОВ, L, бр. 187 от 26 юни 2014 г.).

2. **„Възстановим ДДС“** е ДДС, подлежащ на възстановяване от компетентен орган по приходите съгласно разпоредбите на ЗДДС, и представлява недопустим разход по тази наредба.

3. **„Изкуствено създадени условия“** са инвестиции, за които е установена функционална несамостоятелност и/или изкуствено създадени условия за получаване на помощта с цел осъществяване на предимство в противоречие с целите на мярката.

4. **„Инвестиция"** или **„инвестиционни разходи“** са средствата, вложени за придобиване на активи, включително услугите по придобиването им.

5. **„Интензитет на помощта“** е съотношението на публичното финансиране спрямо допустимите разходи по проекта, изразено в процент.

6. **„Кандидат“** е лице, подало проектно предложение към стратегия за ВОМР.

7. **„Нередност“** е понятие по смисъла на чл. 2, параграф 1, т. 36 от Регламент № 1303/2013 г.

8. **„Обикновена подмяна“** е замяна на дълготраен актив с друг, която не води до качествени или количествени изменения на произведения продукт.

9. **„Операция“** е понятие по смисъла на чл. 2, т. 9 от Регламент (ЕС) № 1303/2013.

10. **„Получател на финансова помощ“** е бенефициент по смисъла на Закона за управление на средствата от Европейските структурни и инвестиционни фондове.

11. **„Посещение на място“** е проверка по смисъла на Регламент (ЕО) № 809/2014.

12. **„Проект“** е специфичен набор от координирани дейности, които се предприемат от

13. **„Референтен разход"“** е пазарна цена, ползвана от ДФЗ за сравнение при определяне основателността на разхода за различни инвестиции и/или общи разходи, определени чрез сравнение с цени на националния пазар или в други държави – членки на Европейския съюз.

14. **„Функционална несамостоятелност“ е** изкуствено разделяне на производствените и технологичните процеси в различни проекти с цел усвояване на средства над максималния размер на общо допустимите разходи по мярката.

15. **„Безвъзмездна финансова помощ“** е финансова помощ по смисъла на Закона за управление на средствата от Европейските структурни и инвестиционни фондове.

16. **„Биоенергия“** е енергия, включително под формата на течни или газообразни горива, която е получена от преработката на биомаса.

17**. „Биомаса“** е всяка органична материя с растителен произход, която може да бъде рециклирана, включително специализирани култури и горски продукти, селскостопанска храна и фураж, отпадъци и остатъци от селскостопански реколти, отпадъци и остатъци от дървесина, водни растения, животински и торов отпадък, органични, битови отпадъци и други отпадъчни материали.

18**. „Възобновяеми енергийни източници“** са неизкопаеми енергийни източници, които съдържат слънчева, вятърна, водна и геотермална енергия, включително енергия на вълните и енергия на приливите и отливите, възобновяващи се без видимо изтощаване при използването им, както и отпадни топлини, енергия от биомаса.

19 *.***„Енергийна ефективност”** (в рамките на предприятието) е съотношението между изходното количество произведена стока или продукция и вложеното количество енергия, като инвестициите по проекта трябва да допринасят за енергийно спестяване в рамките на цялото предприятие спрямо годишното потребление на енергия за годината, предхождаща годината на подаване на заявлението за подпомагане.

20**. „Икономическа жизнеспособност“** е генерирането на доходи от дейността, гарантиращи устойчивост на предприятието за периода на бизнес плана.

21**. „Икономически размер на стопанство“** е размерът на земеделското стопанство, изразен в стандартен производствен обем.

22 **.„Оперативни разходи“** са административните разходи и разходите, свързани с поддръжка и експлоатация на активите.

23 **.„Полезна енергия“** е понятие по смисъла на Директива 2004/8/ЕО на Европейския парламент и на Съвета от 11 февруари 2004 г. относно насърчаване на комбинираното производство на енергия, основаващо се на търсенето на полезна топлоенергия във вътрешния енергиен пазар и за изменение на Директива 92/42/ЕИО.

24**. „Принос в натура“** е предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ.

25**. „Публична финансова помощ“** е всеки обществен дял във финансирането на дейности, източник на който е бюджетът на държавата, на регионалните или местните власти, на Европейската общност, както и всеки подобен разход. Всеки дял във финансирането на дейности, чийто произход е бюджетът на обществени юридически лица или сдружения на една или повече регионални или местни власти по смисъла на Директива 2004/18/EО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, доставки и услуги, ще се

26 **. „Разходи за предпроектно проучване"** са разходите за анализите по чл. 30, ал. 1, т. 11, становища и доклади, изготвени от правоспособни лица и представени от кандидата за доказване на техническа осъществимост на проекта, и доклади за екологична устойчивост на проекта.

27**. „Рефинансиране на лихви"** е възстановяване на извършените разходи за лихви по заеми.

28. **„Стандартен производствен обем"** е стойността на продукцията, която отговаря на средната стойност за даден район за всеки един земеделски продукт.

29**. „Уникален регистрационен номер"** - е номер с който разполага всеки земеделски стопанин регистриран в Интегрираната система за администриране и контрол / ИСАК/, независимо от схемата / Схема за единно подпомагане на площ , Схема за администриране на индивидуални квоти и др./