
**Приложение № 10**

**Методология за техническа и финансова оценка на проектно предложение по процедура на подбор на проектни предложения[[1]](#footnote-1)**

**по Мярка 6.4 „Инвестициионна подкрепа за неземеделски дейности“**

**I. ОБЩА ИНФОРМАЦИЯ:**

**Техническа и финансова оценка е оценката по същество на проектното предложение, която включва следните раздели:**

**Техническа оценка – това е оценката за качеството на проектното предложение**

**Финансова оценка**

Финансовата оценка е разработена в критерии, които са консултирани още на етапа изготвяне на стратегията. Критериите са избрани в няколко насоки, според бенефициента, мястото на изпълнение на проекта, според значимостта на резултатите от проекта, върху каква група от населението ще окаже въздействие.

Основните критерии са следните:

**1.Проекти, включващи инвестиции за развитие на „зелената икономика”** - допустимите инвестиционни разходи в проекта са предвидени за дейности за въвеждане водещи до намаляване на емисиите съгласно Регламент за прилагане на директива 2009/125/ЕС и инвестиции, свързани с опазване на компонентите на околната среда, включително с намаляване на вредните емисии и отпадъци .

2. **Проекти, включващи иновации**

Допустимите инвестиционни разходи са насочени към въвеждането на:

 иновативен за самото предприятие/ стопанство продукт, който то произвежда;

и/или

 нов за самото предприятие/ стопанство производствен процес (машини, съоръжения и оборудване) и маркетинг;

и/или

 нова за самото предприятие/стопанство практика;

и/или

 нова за самото предприятие/стопанство организационна форма;

Точки се присъждат в случай, че кандидатът е обосновал това в раздел 11 от Формуляра за кандидатстване, поле „Проектът включва иновации“.

3. **Проекти за развитие на селски, еко и културен туризъм и др. алтернативни форми на туризъм**

Допустимите инвестиционни разходи са насочени към проекти, предвиждащи дейности за развитие на селски, еко и културен туризъм и други алтернативни форми на туризъм.

**4. Проекти, подадени от кандидати, притежаващи опит или образование в сектора, за който кандидатстват**

Точки се присъждат в случай, че кандидатът притежава опит и образование в сектора, за който кандидатства **.**

**5. Кандидати, осъществявали дейност най-малко 3 години преди датата на кандидатстване**

Кандидати са осъществявали дейност от най-малко три завършени финансови години преди датата на кандидатстване;

**Важно:**

1. Не се поставя ограничение по отношение на сектор на икономическата дейност, от която са реализирани приходите.  
2. Дейността на кандидата трябва да е извършвана изцяло на територията на общините Белене и Никопол.

**6. Проекти в секторите компютри, оптика и електроника; автомобили и други превозни средства; метални изделия; печатарска промишленост; информационни технологии.**

Допустимите инвестиционни разходи в проекта са с ангажимент, насочен изцяло в описаните кодове по КИД и в съответствие със секторите от НСНМСП 2014-2020 г.

**7. Проекти, създаващи добавена стойност и нови работни места – проекти за производствени дейности и създаващи нови работни места-**

В Бизнес плана - Таблица Б2 "Заетост", кандидатът предвижда разкриване и поддържане на нови работни места - целогодишно, по трудово правоотношение, на 8 часа работно време.

За създадено ново работно място се признава увеличението на броя на средносписъчния персонал на предприятието, наличен към предходната на кандидатстването година, като за присъждане на 5 точки това увеличение е най-малко 1 до 2 броя .

**За да бъде предложено за финансиране едно проектно предложение, общата крайна оценка на етап техническа и финансова оценка трябва да е равна на или по-голяма от   
5 точки.**

**Заявления с равен брой точки, за които не достига финансов ресурс:**

**ВАЖНО: При наличие на проекти с равен брой точки**, получени в резултат на техническата и финансова оценка по обявената процедура, за които не достига финансов ресурс по обявената процедура, то само за тези проекти последователно ще бъдат приложени следните условия:

Тези проекти ще бъдат допълнително приоритизирани/класирани по Критерий 7 **„**Проекти, създаващи добавена стойност и нови работни места – проекти за производствени дейности и създаващи нови работни места **-**  Допълнителни точки по критерия няма да бъдат присъждани на проектното предложение.

При равен брой точки и по този критерий, то приоритет при подреждането на одобрените проекти ще се дава на проектни предложения, доказали по-голяма стойност на индекса на рентабилност (PI).

За да бъде предложено за финансиране едно проектно предложение, общата крайна оценка на етап ТФО трябва да е равна или по-голяма от 5 точки, като „праг за минимално допустимата оценка за качество на проектните предложения“.

**II. ОЦЕНИТЕЛНА ТАБЛИЦА**

|  |  |  |  |  |
| --- | --- | --- | --- | --- |
| **ФИНАНСОВА ОЦЕНКА** | | | | |
| **№** | **Критерии** | **Макс. точки** | **Точки за проек-та** | **Обосновка** |
| **1** | **Проекти, включващи инвестиции за развитие на „зелената икономика”** | **10** |  |  |
| **2** | **Проекти, включващи иновации** | **10** |  |  |
| **3** | **Проекти за развитие на селски, еко и културен туризъм и др. алтернативни форми на туризъм** | **25** |  |  |
| **4** | **Проекти, подадени от кандидати, притежаващи опит или образование в сектора, за който кандидатстват** | **25** |  |  |
| **5** | **Кандидати, осъществявали дейност най-малко 3 години преди датата на кандидатстване** | **10** |  |  |
| **6** | **Проекти в секторите компютри, оптика и електроника; автомобили и други превозни средства; метални изделия; печатарска промишленост; информационни технологии.** | **5** |  |  |
| **7** | |  |  |  | | --- | --- | --- | | **Проекти, създаващи добавена стойност и**  **нови работни места – проекти за производствени**  **дейности и създаващи нови работни места** | | **15** | | 7.1. | 1- 2 работни места 5 т. | 5 | | 7.2. | 3-4 работни места 10 т. | 10 | | 7.3. | Повече от 4 работни места 15 т. | 15 | | **15** |  |  |
| **Обща оценка** | | **100** |  |  |
| Забележка и окончателна оценка: | | | | |

Оценителят е необходимо в автоматично генерирания в ИСУН 2020 оценителен лист, срещу всеки критерий да оцени със съответните точки конкретното проектно предложение. В Забележка е необходимо да се обоснове дадената стойност, която е различна от 0 /нула/.

1. Документът е създаден само за допълнителна информация. При оценката на подадените проектни предложения се използва автоматично генерирания оценителен лист в системата ИСУН 2020, който съвпада като съдържание с II. ОЦЕНИТЕЛНА ТАБЛИЦА от настоящия документ. [↑](#footnote-ref-1)